Pittsburgh Steelers

**Pittsburgh Steelers** er et profesjonelt amerikansk fotballag basert i Pittsburgh, Pennsylvania. Laget konkurrer i National Football League (NFL) i ligaens American Football Conference (AFC) i AFC North. Steelers ble stiftet i 1933 og er det syvende eldste laget i NFL og den eldste i AFC.

Steelers har siden NFL-AFL sammenslåingen i 1970 vært en av de mest suksessrike NFL-lagene, og er uavgjort med New England Patriots for flest Super Bowl-titler (6), og har både spilt i (16) og vært vert i (11) flere Conference Championship-kamper enn noen andre lag i NFL. Steelers har vunnet 8 AFC-titler, uavgjort med Denver Broncos men bak Patriots sin rekord på 11. Steelers deler andreplass for flest Super Bowl-kamper med Broncos, Dallas Cowboys og San Francisco 49ers på åtte.

Steelers, som har en historie som kan spores tilbake til et regionalt lag etablert på slutten av 1920-tallet, ble med i NFL som **Pittsburgh Pirates** den 8. juli 1933 under eieren Art Rooney, og tok sitt originale navn fra baseballaget med samme navn, som var relativt vanlig for NFL-lag på den tiden. For å skille de to lagene fra hverandre begynte lokale medier å referere til fotballaget som **The Rooneymen**, et uoffisielt kallenavn som overlevde i flere tiår etter at laget skiftet navn. Laget har vært eid av Rooneyfamilien siden det ble stiftet. Art sin sønn, Dan Rooney, var lagets eier fra 1988 til han døde i 2017,, og mye av kontrollen over laget ble så gitt i arv til hans sønn Art Rooney II.

Steelers har en stor tilhengerskare som har fått navnet Steeler Nation. Steelers spiller hjemmekampene sine i Acrisure Stadium nord i Pittsburgh, som også er hjemmebanen for college footballaget Pittsburgh Panthers. Stadionet ble bygget i 2001, da under navnet Heinz Field, og erstattet Three Rivers Stadium som hadde vært lagets hjemmebane i 31 sesonger. Før Three Rivers spilte Steelers i Pitt Stadium og Forbes Field.

## Historie
### Rooney-familien (1933–nå)
Pittsburgh Steelers spilte sin første kamp i NFL som Pittsburgh Pirates den 20. september 1933, hvor de tapte 23-2 mot New York Giants. På 30-tallet klarte ikke Pirates å plassere høyere enn andre plass i sin divisjon, og fikk aldri et sesongresultat over .500. (1936) Pittsburgh hadde en historisk øyeblikk i 1938 da de skrev kontrakt med Byron White som senere ble en dommer i USAs høyesterett, som da var den største kontrakten i NFLs historie. White spilte bare en sesong med Pirates før han gikk over til Detroit Lions. Pirates skiftet navn til Steelers i forkant av -sesongen.

Under andre verdenskrig slet Steelers med å få inn nok spillere. De slo seg sammen med andre lag i NFL to ganger for å kunne stille med et fullt lag. Under -sesongen slo de seg sammen med Philadelphia Eagles under navnet "Phil-Pitt Eagles", og ble kjent som "Steagles". Dette laget gikk 5-4-1. I -sesongen slo de seg sammen med Chicago Cardinals og ble kjent som Card-Pitt (eller "Carpets"). Laget fullførte sesongen 0-10, som per 2018 er lagets eneste sesong uten en eneste seier.

Steelers spilte i sitt første sluttspill i , da de lå uavgjort i sin divisjon, 8-4, med Philadelphia Eagles. Dette førte til en tie-breaker på Forbes Field hvor Steelers tapte 21-0. Det skulle ta 25 år før Steelers igjen nådde sluttspillet; de kvalifiserte seg til "Playoff Bowl" i 1962 da de var på andre plass i sin conference, men dette blir ikke sett på som en del av det offisielle sluttspillet.

I 1970, samme år som laget flyttet inn i Three Rivers Stadium og samme år som sammenslåingen av AFL og NFL, var Steelers ett av tre NFL-lag som byttet til den nydannede American Football Conference (sammen med Cleveland Browns og Baltimore Colts) for å utjevne antallet lag i hver conference i den nye ligaen. Steelers fikk også $3 millioner (tilsvarer i dag $19.4 millioner) for å bytte conference, som hjalp et Steelers som på grunn av svak økonomi ikke hadde klart å bygge opp et kompetitivt lag.

#### Chuck Noll-årene (1969–1991)

Steelers’ uflaks snudde seg da de ansatte Chuck Noll, som tidligere var hovedtrener for ligamesterne Baltimore Colts, som hovedtrener før -sesongen. Nolls mest velkjente talent er hans drafting, hvor han blant annet plukket opp fremtidige Hall of Famere Joe Greene i 1969, Terry Bradshaw og Mel Blount i 1970, Jack Ham i 1971, Franco Harris i 1972, og til slutt i 1974, da han draftet fem fremtidige Hall of Famere i ett og samme år, Lynn Swann, Jack Lambert, John Stallworth, Donnie Shell og Mike Webster. Pittsburgh Steelers sitt draft i 1947 er det beste noensinne; ingen andre lag har valgt ut fem fremtidige Hall of Famere samme året, og bare noen få (inkludert Steelers i 1970) har valgt to eller flere samme år.

Spillerne som ble draftet tidlig på 70-tallet dannet grunnlaget for Steelers-dynastiet, og laget nådde sluttspillet åtte sesonger på rad og ble det eneste laget i NFLs historie som vant fire Super Bowl på seks kamper, samt det første som vant to. De vant også 49 kamper på rad i regular eason mellom 1971 og 1979 mot lag som avsluttet med negative sesongstillinger.

Steelers var plaget av en rekke skader i -sesongen og nådde ikke sluttspillet etter å ha avsluttet sesongen 9-7. -sesongen var ikke bedre, da laget avsluttet 8-8. I årene som fulgte var det flere av nøkkelspillerne på laget som pensjonerte seg. "Mean" Joe Greene pensjonerte seg etter -sesongen, Lynn Swann og Jack Ham etter sluttspillet i 1983, Terry Bradshaw og Mel Blount etter divisjonssluttspillet i 1984, og Jack Lambert etter ACF Championship Game-kampen i 1985.

Laget spilte sin første negative sesong siden 1971 etter å ha mistet så mange av sine viktigste spillere. Laget stilte fremdeles sterkt nok til å være kompetitive, men hadde ikke et sesongresultat over .500 i ,  eller . I , da det var en spillerstreik, avsluttet Steelers sesongen 8-7, men nådde ikke sluttspillet. I  nådde de andre runde av sluttspillet med spillere som Merrill Hoge og Rod Woodson, men skulle ikke klare å nå sluttspillet igjen de følgende to sesongene.

Noll avsluttet sin karriere med Pittsburgh med et totalresultat på 209-156-1.

### Bill Cowher-årene (1992–2006)
Chuck Noll pensjonerte seg i 1992 og ble erstattet av defensive coordinator for Kansas City Chiefs Bill Cowher, som selv var fra Crafton utenfor Pittsburgh.

Cowher ledet Steelers til sluttspillet i hver av sine første seks sesonger, noe kun Paul Brown også har klart, med Cleveland Browns. I de første seks sesongene ledet Cowher dem til AFC Championship Game tre ganger, samt til Super Bowl XXX etter -sesongen, takket være sitt "Blitzburgh"-forsvar. Steelers tapte derimot til Dallas Cowboys i Super Bowl XXX, to uker etter en intens seier over Indianapolis Colts i NFL-sesongen 1995 i AFC Championship-kampen. Cowher skaffet laget sin femte Super Bowl-seier mot NFC-mesterne Seattle Seahawks i Super Bowl XL, ti år senere. Steelers ble med den seieren det tredje laget til å vinne fem Super Bowl, og det første laget som kom inn i sluttspillet som sjette seed til å nå Super Bowl siden NFL utvided sluttspillet til 12 lag i 1990. I  coachet han laget til et sluttresultat på 8-8, og nådde ikke sluttspillet. Cowhers lag nådde sluttspillet ti av femten sesonger, hvor de nådde AFC Championship Game seks ganger, Super Bowl to ganger, og vant ligaen en gang.

Cowhers totale resultater for Pittsburgh var 149-90-1 i seriespill og 161-99-1 totalt, inkludert kamper i sluttspillet.

### Mike Tomlin-årene (2007–nå)

Den 7. januar 2007 sa Cowher opp som hovedtrener for Steelers, da han ønsket å tilbringe mer tid med familien. Han brukte ikke ordet "pensjon", og holdt dørene åpne for muligheten til å returnere til NFL som coach for et annet lag. En komité bestående av Art Rooney II, Dan Rooney og Kevin Colbert begynte å holde intervjuer for å fylle stillingen. Den 22. januar 2007 ble det annonsert at Minnesota Vikings’ defensive coordinator Mike Tomlin skulle ta over etter Cowher som lagets hovedtrener. Tomlin er den første afroamerikanske hovedtreneren for Pittsburgh Steelers i løpet av lagets 75 år lange historie. Tomlin ble den tredje headh coachen for Steelers på rad som ledet laget til Super Bowl, noe bare Dallas Cowboys hadde gjort før (Tom Landry, Jimmy Johnson og Barry Switzer). Han ble ut pekt til Motorla 2008 Coach of the Year. Den 1. februar 2009 ledet Tomlin laget til sin andre Super Bowl i tiåert, og vant 27-23 mot Arizona Cardinals. Han var den yngste hovedtreneren, 36 år gammel, som noensinne hadde vunnet en Super Bowl, og den andre afroamerikanske (Tony Dungy var den første). -sesongen gjorde Tomlin til den andre coachen noensinne til å nå Super Bowl før han ble 40 år. Han ledet laget til sin andre Super Bowl (Super Bowl XLV) den 6. februar 2011, men Steelers tapte i sin åttende Super Bowl-kamp mot Green Bay Packers, 31-25. Steelers fikk sin 400. seier i 2012 etter å ha slått Washington Redskins.

Etter -sesongen var Tomlins sammenlagtresultat , inkludert sluttspillet. Han er den første hovedtreneren for Pittsburgh som ikke har hatt en negativ sesong. Sesongene mellom 2013 og 2017 er merkbare som følge av prestasjonene fra "The Killer B's", en trio bestående av Antonio Brown, Ben Roethlisberger og Le'Veon Bell. Kicker Chris Boswell har tidvis blitt inkludert takket være hans evne til å spark avgjørende field goals.

### Oppsummering
Siden sammenslåingen i 1970 har Pittsburgh Steelers et totalresultat på 444-282-2 (.635), 480-305-2 (.635) inkludert sluttspillet , nådd sluttspillet 30 ganger, vunnet divisjonen 22 ganger, spilt i AFC Championship Game 16 ganger, og vunnet seks av åtte Super Bowl. De er det eneste NFL-laget som ikke har hatt en sesong med tolv eller flere tap siden ligaen utvidet til 16 kamper i sesongen i 1978.

### Eierskap

Siden 2008 har Rooney-familien fått inn flere investorer for laget, mens de selv har beholdt kontrollen, for å tilpasse seg NFLs regler om eieforhold. Dan Rooney og hans sønn Art Rooney II, lagets president, ønsket å forbli involvert i franhisen, mens hans to brødre - Timothy og Patrick - ville fokusere på veddeløpsbanene sine i Florida og New York. I 2006 begynte det å bli vanligere med spilleautomater på banene, som var et brudd på en NFL-regel mot veddeløpsbaner og gambling.

Da Dan Rooney døde i 2017 beholdt Art Rooney II 30% av laget, som er minimum for å ha full kontroll over laget, mens følgende investorer gjør opp resten av laget:

* Robert A. Paul-familien i Pittsburgh og Los Angeles, som i hovedsak er involvert med Pittsburgh-baserte Ampco Pittsburgh samt Morton's Restaurant Group, Urban Active Fitness, Meyer Products og Harley Marine Services. Familiemedlemmer er også medlemmer i styrer, inkludert Cornell University, UPMC, University of Pittsburgh, American Red Cross, Harvard Medical School og Loomis Chaffee-skolen.
* Tidligere wide receiver for Steelers John Stallworth, medlem i Pro Football Hall of Fame.
* Flere andre medlemmer av Rooney-familien, inkludert Art Rooney Jr., John Rooney og McGinley-familien, som er Rooney-familiens søskenbarn.
* President og CEO av Legendary Pictures Thomas Tull.
* Formann i GTCR Bruce V. Rauner. 
* Peter Varischetti-familien fra Brockway, som eier flere sykehjem og handler i kommersiell eiendom.
* Paul Evanson, formann, president og CEO i Allegheny Energy.
* Russ og Scott Swank fra Lower Burrell.

Tre minoritetsinvestorer som Steelers tok inn da de omstrukturerte eierskapsmodellen har siden blitt majoritetseiere for sine egne lag. Per ligaens regler solgte de sine andeler i Steelers:
*Pilot Flying J CEO Jimmy Haslam kjøpte Cleveland Browns i 2012.
*Hedgefondforvalteren David Tepper kjøpte Carolina Panthers i 2018.
*Josh Harris kjøpte Washington Commanders in 2023.

### Sesongrekorder

Ved slutten av 2021-sesongen har Steelers en totalstilling på 688–590–22, inkludert sluttspill. Laget har for det meste prestert bra i de siste par sesongene, og har kvalifisert til sluttspillet seks av de siste ti sesongene og fire divisjonstitler.

I NFLs "moderne periode" (siden sammenslåingen av AFL og NFL i 1970) har Steelers ligaens beste statistikker. I 2017 ble de det første laget til å nå 450 seiere i seriespill siden sammenslåingen i 1970. Lagt har rekorden for flest seiere i seriespill, flest kamper i sluttspillet (33 seiere i sluttspillet; Dallas Cowboys er nummer to med 32), vunnet flest divisjonstitler (20), har spilt i flest Conference Championsips (15), spilt flest Conference Championships på hjemmebane (11), og er uavgjort me Dallas Cowboys, Denver Broncos og New England Patriots for flest Super Bowls (8). Steelers har den beste seiersprosenten (inkludert alle de nye lagene), fått flest All-Pro-nominasjoner, og er uavgjort for antall Super Bowl-seiere med New England Patriots (6) siden Super Bowl ble introdusert i 1970. Lagets sluttspillresultat er 36–26 (.580), hvorav kun én av kampene, i 1947, ble spilt før sammenslåingen.

### Borgerrettigheter
Laget, sammen med Rooney-familien, har lenge vært forkjempere for like muligheter for minoriteter og kvinner. Steelers var det første laget som ansatte en afroamerikansk Assistant Coach (29. september 1957 med Lowell Perry), det første laget som hadde en afroamerikansk quarterback (3. desember 1973 med Joe Gililam), det første laget som hadde en afroamerikansk Super Bowl MVP (12. anuar 1975 med Franco Harris), og det første laget som ansatte en afroamerikansk Coordinator (2. september 1984 med Tony Dungy). Laget hadde også den første eieren som presset frem et "like muligheter"-mandat som påkrevde at minst én kandidat med minoritetsbakgrunn fikk et intervju i sammenheng med ansettelser av nye hovedtrenere i ligaen (The Rooney Rule på tidlig 2000-tall), og var det første laget til å ansette en kvinne som Full-Time Athletic Trainer (Ariko Iso den 24. juli 2002).

## Mesterskap
### Super Bowl-titler

### AFC Championships

### Divisjonstitler
Steelers spilte i NFL Eastern Division fra 1933 til 1943 og spilte i Western Division i 1944 før de ble sendt tilbake til Eastern Division og ble der frem til 1949. Laget var deretter en del av American Conference fra 1950 til 1952 og Eastern Conference fra 1953 til 1966. De ble deretter plassert i Century Division i Eastern Conference i 1967. Da ligaen ble omorganisert inn i NFC og AFC i 1970 ble Steelers plassert i AFC Central frem til 2001, da de ble flyttet til AFC North.

## Logo og uniformer

Steelers har brukt sort og gull som sine lagfarger siden laget ble stiftet, med unntak i 1943-sesongen da de slo seg sammen med Philadelphia Eagles og stiftet "Steagles"; lagfargene da var grønne og hvite da de brukte Eagles sine uniformer. Laget brukte først gullfargede hjelmer og sorte skjorter. Steelers sine lagfarger deles nå av alle de store idretslagene i byen, inkludert Pittsburgh Pirates i baseball og Pittsburgh Penguins i ishockey. Gullfargen varierer noe mellom spillere: Pengiuns har tidligere brukt "Vegas Gold", en mer metallisk gullfarge, og Pirates har brukt en mørkere sennepsgul gullfarge, mens Steelers sin gullfarge er en mer lysere, kanarigul farge. Sort og gull er også fargene brukt i byens offisielle flagg.

Steelers sin logo ble introdusert i 1962 og er basert på "Steelmark", som først ble utformet av U.S. Steel og nå eies av American Iron and Steel Institutet (AISI). Det var det Cleveland-baserte Republic Steel som foreslo at Steelers skulle ta i bruk industrilogoen. Den består av ordet "Steelers" omringet av tre astroider (hyposykloider bestående av fire spisser). Den originale meningen bak det var "Steel lightens your work, brightens your leisure, and widens your world." Senere skulle fargene representere ingredienese brukt i produksjonen av stål: gul for kull, rød for jernmalm og blå for skrapstål. Selv om den formelle Steelmark-logoen kun inneholder ordet "Steel" fikk laget spesialtillatelse til å legge til "ers" i 1963 av AISI.

Steelers er det eneste laget i NFL som har logoen på kun én side av hjelmen (høyre side). Det var Art Rooney som ba Frield and Equipment Manager Jack Hart om å gjøre det for å teste hvordan logoen så ut på de gullfargede hjelmene, men det var så populært at laget bestemte seg for å beholde det. Året etter byttet laget til sorte hjelmer for gjøre logoen mer synlig.

Steelers er ett av to lag i NFL, sammen med New York Giants som har spillernes uniformnummer på både forsiden og baksiden av hjelmene.

De nåværende uniformene ble introdusert i 1968. Designet består av gullfargede bukser og enten sorte eller hvite skjorter, med unntak fra 1970- og 1971-sesongene, da laget hadde hvite bukser med de hvite skjortene. I 1997 byttet laget til rundere nummer på skjortene for å matche fonten (Futura Condensed) på hjelmene, og lagets logo ble inkludert på venstre side av skjortene.

Den tredje uniformen mellom 2007 og 2011, en sort skjorte med gullfargede bokstaver, hvite bukser med striper i sort og gull, og gullfargethjelm, ble først brukt i Steelers sin 75. sesong i 2007. De skulle minne om uniformene brukt i 1963 og 1964. Uniformene var så populære blant tilhengere at organisasjonen bestemte seg for å beholde designet som en tredje uniform for bruk ved hjemmekamper.

I 2012 introduserte Steelers en ny tredje uniform, bestående av en gul skjorte med sorte horisontale linjer, med sorte bokstaver og numre plassert i en hvit boks, som skulle representere skjortene brukte i 1934-sesongen. Resten av uniformen bestod av bukser i beige, gule sokker med sorte horisontale striper, og en standard sort hjelm. Uniformene ble brukt gjennom Steelers 80. sesong. I likhet med tidligere alternative uniformer var disse så populære at de ble brukt ut 2016-sesongen. Skjortene fikk kallenavnet "humleskjortene" fordi mønsteret lignet på en humle.

I 2016 introduserte Steelers også de svarte *[[NFL Color Rush|Color Rush]]*-uniformene. Disse hentet inspirasjon fra lagets uniformer mellom 1946 og 1965, men med sorte bukser istedenfor bukser i gull eller hvitt.

I 2018 avduket Steelers nok en ny tredje uniform, basert på de brukt av Steel Curtain-lagene på 70-tallet. Den ligner på nåværende uniformer, men har ikke Steelers-logoen på venstre bryst og bruker mer firkantede bokstaver og numre istedenfor Futura Condensed.

I 1979 ble lagets eiere tilnærmet av daværende hovedtrener for Iowa Hawkeyers Hayden Fry om å designe hans laguniformer basert på Steelers sine. Tre dager senere sendte eierne en kopi av borte- og hjemmeuniformen til quarterback Terry Bradshaw. Hawkeyes bruker fremdeles Steelers sine uniformer fra 1979 som borte- og hjemmefarger i dag.

## Rivaler
Pittsburgh har tre primærrivaler, alle i sin egen divisjon: Cleveland Browns, Baltimore Ravens og Cincinnati Bengals. De har også rivaliseringer som oppstod i kamper i sluttspillet i fortiden, Las Vegas Raiders, Dallas Cowboys, Denver Broncos, New England Patriots og Tennessee Titans. De har også en feide med Philadelphia Eagles, som er i samme delstat, men på grunn av NFLs sesongplanlegging spiller de bare mot hverandre hvert fjerde år.

### Divisjonsrivaler
#### Cleveland Browns
Browns og Steelers har vært divisjonsrivaler siden de to lagene begynte å spille mot hverandre i 1950. Etter at Browns hadde ledelsen 9–31 etter de første 40 kampene, har Steelers gått 66–27–1 (inkludert 42–6 i kamper i Pittsburgh) siden 1970, og leder nå serien sammenlagt 75–58–1; Steelers har dominert Browns siden sistnevnte returnerte til NVL i 1999 og vant tolv kamper på rad mellom 2003 og 2006. Browns har også hatt tapsrekker på 16 (1970–85) og 15 (2004–nå) kamper i Pittsburgh. Tidligere hovedtrener for Steelers Bill Cowher var Special Teams Coach og Secondary for Browns i en kort periode før han fulgte Marty Schottenheimer til Kansas City Chiefs hvor han var Defensive Coordinator, før han til slutt ble ansatt av Pittsburgh, noe som har styrket rivaliseringen. Lagene har møttes i sluttspillet tre ganger (1994, 2002 og 2020) hvor Steelers har vunnet to ganger og tapt en.

#### Baltimore Ravens
Baltimore Ravens og Steelers har hatt flere minneverdige kamper og har en bittert divisjonsrivalisering. Begge lagene fikk sine første nederlag på sine nåværende hjemmebaner. Steelers vant den første kampen som ble spilt i Baltimores M&T Bank Stadium i  20–13, og tre år senere fikk Steelers sitt første tap på Heinz Field da Ravens slo dem 13–10. Senere samme sesong () vant Pittsburgh mot Ravens i divisjonssluttspillet 27–10, hvor Ravens da var ligaens regjerende mestere. I sesongen hvor Ravens vant sitt første Super Bowl () slo Ravens Steelers 16–0 i sesongåpningen i Pittsburgh, men Steelers fikk senere hevn da de slo Baltimore 9–6 i Ravens sitt siste nederlag den sesongen. Da Steelers vant mesterskapet i 2008 slo de Ravens tre ganger, inkludert i AFC Championship-kampen. Steelers leder serien inkludert sluttspill 32–24. Lagene har møttes i sluttspillet fire ganger, hvor Steelers har vunnet tre av kampene.

#### Cincinnati Bengals
Rivaliseringen mellom Bengals og Steelers stammer tilbake til 1970-sesongen da sammenslåingen av AFL og NFL var fullført. I 1976 holdt Steelers håpet om å nå sluttspillet i live med en seier (7–3) i Cincinnati. Et av de mest minneverdige møtene kom i wildcardard-kampen i 2005, hvor Steelers, som var på vei til å vinne Super Bowl XL, vant 31–17 etter at Bengals sin quarterback Carson Palmer måtte forlate banen med en kneskade, som skjedde da Kimo von Oelhoffen taklet ham i kneet. Spillerne på Bengals mente det var skittent spill; NFL mente det var et uhell og straffet ikke von Oelhoffen for taklingen. Dette førte til at rivaliseringen ble styrket. Bengals slo Steelers i uke 13 i 2005-sesongen 38–31, og wide receiver T. J. Houshmandzadeh brukte et "Terrible Towerl" for å tørke skoene sine mens han gikk av banen. Lagene fullførte - og -sesongene med identiske sesongstillinger (henholdsvis 11–5 og 8–8), hvor Bengals endte opp på topp i begge sesonger fordi de hadde bedre divisjonsresultater. Steelers har også skylden for å ha avsluttet Bengals sine sesonger i Cincinnati to år på rad, da de eliminerte dm fra sluttspillet i 2005 og ødela sjansene deres for å nå sluttspillet i 2006. Etter 2015 ble rivaliseringen igjen forsterket. Bengals sin linebacker Vontaze Burfict, som ofte har kommet med tvilsomme taklinger, har skadet Steelers-spillere flere ganger. I wildcard-kampen i 2015 var Burfict (etter å ha skadet quarterback Ben Roethlisberger) skyldig i en sen takling som førte til et usannsynlig comeback fra Steelers som endte i en seier 18–16. Steelers leder serien sammenlagt 63–35. Lagene har møttes i sluttspillet to ganger, hvor Steelers har vunnet begge kampene.

### Conference
#### New England Patriots
New England Patriots viste seg som mulige rivaler da de slo Steelers i AFC Championship Game i 2001 på Heinz Field, selv om de to lagene hadd møttes i sluttspillet to ganger før; Patriots slo Steelers i 1996 28–3 og Steelers vant 7–6 i 1997; begge gangene hadde Patriots stilt med spillere som hadde røtter i Pittsburgh-området: Ty Law og Curtis Martin. Martins siste kamp med Patriots var i sluttspillet i 1997 før han gikk over til rivalene New York Jets. Etter AFC Championship-kampen i 2001 slo Patriots Steelers igjen, 30–14, i begynnelsen av -sesongen. Pittsburgh fikk ikke hevn for de to nederlagene før de avsluttet Patriots sin rekordlange seiersrekke på 21 kamper i uke 6 i -sesongen. Senere samme sesong tapte Steelers til Patriots i AFC Championship-kampen etter å ha gått 15–1 i seriespillet.

Patriots vant seks av syv møter mellom  og  før Steelers vant 33–10 i Foxborough i , etter fem turnovers fra Matt Cassel. Patriots hadde en historisk seier mot Steelers i 2013 da de var det første laget til å samle 55 poeng mot Steelers i en kamp som endte 55–31. Patriots vant igjen i seriespillet i 2015 (28–21) og 2016 (27–16), og så 36–17 under AFC Championship Game i 2016. De vant også i 2017 etter at en touchdown fra Steelers tight end Jesse James ble dømt ugyldig i en kontroversiell dommeravgjørelse. Selv om de til slutt skulle gå glipp av sluttspillet vant Steelers 17–10 over Patriots 16. desember 2018 i Pittsburgh.

I sluttspillet har Patriots samlet 135 poeng mot Steelers sine 75, og leder 4–1 sammenlagt. Andre lag med positive sammenlagtstillinger mot Steelers i sluttspillet er Los Angeles Chargers (2–1), Jacksonville Jaguars (2–0) og Denver Broncos (5–3). Steelers har en sammenlagtstilling mot Patriots i seriespill på 15–13. I Bill Belichick-æraen holder Patriots ledelsen 12–4. Sist gang lagene møttes vant Patriots 33–3 under *[[NBC Sunday Night Football|Sunday Night Football]]*.

#### Tennessee Titans
Rivaliseringen mellom Steelers og Houston Oilers/Tennessee Titans er mindre kjent. Oilers var i AFC Central sammen med Steelers i 1970, og de to var divisjonsrivaler i 32 sesonger. Steelers dominerte i Houston-perioden og slo Oilers i alle tre møtene i sluttspillet. Siden laget flyttet til Tennesse har det derimot endret seg, og Titans har vunnet 13 av 22 kamper mellom de to lagene (inkludert et bittert nederlag 34–31 i sluttspillet i 2002); Titans vant syv på rad mellom  og , den lengste seierrekken av de to lagene i serien. Steelers har vunnet 47 av 79 kamper etter at de vant 27–24 i Nissan Stadium i 2020.

#### Denver Broncos
Denver Broncos tok i 2011 over for Oakland Raiders med flest sluttspillkamper mot Steelers, og møtte dem igjen i 2015 (Broncos og Pittsburgh har møttes åtte ganger, Oakland seks ganger). Rivaliseringen stammer fra 1970, men den første merkbare kampen kom i 1973, da Pittsburgh fikk sitt første nederlag i Three Rivers Stadium mot Denver, 23–13. Året etter møttes de i NFLs første overtidskamp i seriespillet, som endte uavgjort 35–35. Denvers første sluttspillkamp var hjemme mot Steelers i divisjonsrunden i 1977; Broncos vant 34–21. Året etter spilte Steelers hjemme mot Denver, og vant 33–10 i divisjonsrunden. Deres neste møte i sluttspillet kom i divisjonsrunden i 1984 i Mile High Stadium; Steelers overrasket da de vant 24–17. Det samme skjedde nesten igjen fem år senere i Denver, men Broncos sikret seieren i divisjonsrunden 24–23.

I 1997 møttes de i Pittsburgh for AFC Championship Game, hvor Denver sikret en knapp seier 24–21. Åtte år senere nådde Steelers Super Bowl etter å ha slått Denver 34–17 i Colorado, men året etter var det Denvers tur til å vinne. September 2012 tapte Steelers 31–19 mot Denver i Peyton Mannings debut som quarterback for Denver. De to lagene møttes to ganger i 2015, da Steleers slo Broncos i seriespillet men tapte mot dem i divisjonsrunden av sluttspillet; etter 2021-sesongen leder Denver serien sammenlagt 20–13–1, inkludert 5–3 i sluttspillet. Ingen av lagene har prestert å sikre en seierrekke på mer enn tre kamper. Sist lagene møttes vant Steelers 29–19 i Pittsburgh den 10. oktober 2021.

#### Las Vegas Raiders
Rivaliseringen mellom Raiders og Steelers var et av de mest intense på 70-tallet og tidlig på 80-tallet. Steelers' første sluttspillseier kom mot Raiders den 23. desember 1972, da Steelers vant 13–7; seieren ble sikret da Terry Bradshaw kastet en pasning til John Fuqua som endte opp i Franco Harris’ hender. Harris klarte såvidt å sikre ballen før den traff bakken og løp den inn til en touchdown, et play som senere fikk kallenavnet «Immaculate Reception» og ble kritisert av Raiders’ spillere og trennere som mente at ballen traff Fuqua og spratt av ham, som per datidens regler ville gjort det til et ulovlig play. Seieren sendte Pittsburgh til lagets første AFC Championship Game. Året etter møttes de to lagene igjen i divisjonsrunden, hvor Raiders svarte med en 33–14 seier. Pittsburgh svarte med to strate seiere over Raiders i AFC Championship Game i  (24–13) og  (16–10). Oakland slo tilbake i  og slo Steelers 24–7 i AFC Championship-kampen (den tredje tittelen på rad mellom de to lagene), i en kamp hvor Chuck Noll refererte til Oaklands George Atkinson som en del av NFLs "kriminelle element" etter et cheap-shot mot Lynn Swann under en kamp i seriespillet. Atkinson og Raiders saksøkte senere Noll for ærekrenkelse, men tapte. Etter seriespillet i  slo Raiders Steelers 38–10 i divisjonssluttspillet, som skulle være den siste NFL-kampen for Steelers sin Hall of Fame quarterback Terry Bradshaw, som ikke stilte til kamp på grunn av en skade.

Selv om rivaliseringen har roet seg over årene (i hovedsak fordi Oakland ikke har prestert så bra siden 2002) har lagene spilt noen minneverdige kamper mot hverandre, inkludert en overraskende seier for Steelers i 2000 som hindret Raiders fra å få fordelen med hjemmebane i sluttspillet, en overraskende seier for Raiders i uke 8 av -sesongen (20–13) som kostet Steelers sluttspillet; tre år senere skjedde det samme. I uke 13 endret ledelsen fem ganger med fem touchdowns i fjerde kvarter; Bruce Gradkowskis tredje touchdown i kvarteret avgjorde kampen med ni sekunder igjen og et nederlag (27–24) kostet Steelers sluttspillet. Lagene møttes i Pittsburgh i 2010 hvor Steelers dominerte Raiders 35–3 og avsluttet Raiders sin 3 kamper lange seiersrekke; kampen er minneverdig da Richard Seymour slo til Steelers sin quarterback Ben Roethlisberger. Raiders tok imot Steelers i 2012 og kom tilbake etter å vært under 31–21 til å vinne kampen 34–31. Lagene møttes igjen i  hvor Raiders igjen vant, 21–18. I 2014 vant Steelers 38–35 på hjemmebane.

### Interconference
#### Dallas Cowboys
Rivaliseringen mellom Cowboys og Steelers begynte med Cowboys sin første kamp som et lag i  (mot Steelers) i Cotton Bowl hvor Steelers vant 35–28. Lagene holder rekorden for antall ganger to lag har møttes i Super Bowl (3 ganger). De første to gangene de to lagene møttes endte i seiere for Pittsburgh i Orange Bowl Super Bowl X 21–17 og Super Bowl XIII 35–31. Cowboys har aldri vunnet en seriespillkamp i Orange Bowl og tapt tre Super Bowl-kamper (en gang mot Baltimore Colts og to mot Steelers). Mellom de to lagene hadde Super Bowl XIII det høyeste antallet fremtidige Pro Football Hall of Fame-spillere i en kamp, som per 2021 var 25, 16 spillere og 9 trenere/ansatte, inkludert Ernie Stautner, Defensive Coordinator for Cowboys som ble innlemmet som defensive tackle for Steelers. Begge lagenes quarterback, Terry Bradshaw for Steelers og Roger Staubach for Cowboys, er i Hall of Fame. I  vant Staubach og Cowboys Super Bowl XII, i en sesong hvor lagets andre og siste nederlag kom fra Bradshaw og Steelers, 28–13 i Three Rivers Stadium i november. I , Staubachs siste sesong, møttes de to lagene igjen i Three Rivers, hvor Steelers vant 14–3 og endte opp med å vinne Super Bowl XIV. Steelers vant seks av de åtte gangene lagene møttes på 70- og 80-tallet, før Cowboys vant alle fire møtene på 90-tallet, inkludert lagenes tredje møte i Super Bowl i 1996, hvor Cowboys vant 27–17. Dallas sin cornerback Larry Brown intercepted Pittsburgh sin quarterback Neil O'Donnell to ganger og ble utpekt til kampens MVP. Lagenes to første møter i det 21. århundre ( og ) endte opp i seier for Steelers, inkludert en seier den 7. desember 2008 i Pittsburgh hvor et drive fra Steelers strekte seg over hele banen for å utligne til uavgjort 13–13, før cornerback Deshea Townsend returnerte en interception fra Tony Romo for å avslutte kampen 17–15. Rivaliseringen mellom de to lagene dannet grunnlaget for *[[Svart søndag]]*, hvor deler av filmen ble spilt inn under Super Bowl X. Sist lagene møttes vant Steelers 24–19.

#### Philadelphia Eagles
Steelers og Philadelphia Eagles ligger begge i Pennsylvania, og begge begynte å spille i 1933. Fra den sesongen og ut 1966-sesongen var dette en stor rivalisering for begge lagene, da de spilte i samme divisjon. I 1967 ble de flyttet til forskjellige divisjoner, men forble i samme conference. I 1970 ble Steelers (sammen med Cleveland Browns og Baltimore Colts) flyttet til American Football Conference, mens Eagles forble i National Football Conference sammen med de andre gamle NFL-lagene. Dette resulterte i at de to lagene bare møttes hvert fjerde år i seriespill. Sist de to lagene møttes var i 2024 i Lincoln Financial Field, hvor Eagles vant 27–13. Steelers har tapt 11 bortekamper på rad mot Eagles siden 1966, som var begynnelsen av Super Bowl-perioden. Eagles leder sammenlagt 50–29–3.

## Kultur

### Maskot

I forkant av 2007-sesongen introduserte Steelers Steely McBeam som sin offisielle maskot. Navnet ble valgt ut av 70 000 forslag innsendt av lagets tilhengere i sammenheng med lagets feiringer for lagets 75-årsdag. Vinnernavnet ble sendt inn av Diane Roles fra Middlesex Township, som skulle representere Pittsburghs industrielle arv, hvor "Mc" stod or Rooney-familiens irske røtter og Beam  for "steel beams" som ble produsert i byen, samt Jim Beam, hennes manns favorittdrikke. Steely McBeam er tilstede på alle lagets hjemmekamper samt på alle veldedighetsprogrammer eller andre arrangementer i klubbens regi. Steely sin autograf inkluderer en stor *S* og en *L* formet som en stålbjelke.

### Tilhengerskare
Steelers har tradisjonelt sett alltid hatt en stor tilhengerskare, som har spredd seg ut fra Pittsburgh. I august 2008 rangerte ESPN.com Steelers sine tilhengere som ligaens beste, blant annet fordi laget presterte å selge ut alle setene i 299 kamper på rad. Laget fikk flere tilhengere nasjonalt på 70-tallet, men mange ser på kollapsen av byens stålindustri på slutten av 70-tallet og inn på 80-tallet (og den resulterende diasporaen) som en stor faktor for den store mengden tilhengere i andre byer. Steelers har solgt ut alle hjemmekampene siden 1972-sesongen.

Pittsburgh har flere uoffisielle fanklubber i byer over hele landet, som møtes i barer på kampdagene. Dette er også tilfellet for andre NFL-lag, men "Steeler bars" er mer synlig enn andre, inkludert i byer som har sine egne lag i NFL.

*[[Terrible Towel]]* har av Associated Press blitt beskrevet som "arguably the best-known fan symbol of any major pro sports team". Det var kommentatoren Myron Cope som kom med ideen i 1975, og rettighetne til håndkledet har blitt itt til Allegheny Valley School i Coraopolis, som tar seg av over 900 personer med psykisk utviklingshemming og funksjonshemninger, inkludert Copes autistiske sønn. Siden 1996 har inntekter fra salgt av Terrible Towel tjent inn over $2,5 millioner til skolen.

### Kampsanger
Steelers har ingen offisielle kampsanger, men fanversjoner av *Here we go Steelers* og *Steelers Polka* (sistnevnte er en parodi av *[[Pennsylvania Polka]]*) av etnisk sanger Jimmy Pol, begge fra 70-tallet, har blitt spilt inn. Siden 1994 har sangen *[[Here We Go]]*, av lokal sanger Roger Wood vært populær blant tilhengere. Under Steelers sine kamper spilles ofte *[[Renegade]]* av Styx mot slutten av tredje kvarter eller i begynnelsen av fjerde kvarter.

### Cheerleadere
Steelers var det første laget i NFL med cheerleadere, som var kjent som The Steelerettes. Gruppen var kun aktiv fra 1961 til 1969, og laget har ikke hatt cheerleadere siden.

### Basketball
Laget deltar i basketball-kamper for veldedighet under offseason i vestlige Pennsylvania og området rundt. Laget stiller vanligvis med seks aktive spiller samt en spillende trener mot en gruppe lokale samfunnsledere. Spillerne, som ikke blir annonsert før kampdagen, signerer autografer gratis i kampens pause.

## Fasiliteter
### Stadioner
Steelers flyttet inn i Acrisure Stadium i 2001, da under navnet Heinz Field. Laget har hatt flere hjemmebaner siden 1933. I 31 sesonger delte Steelers Forbes Field med Pittsburgh Pirates, fra 1933 til 1963. I 1958 spilte laget også noen hjemmekamper på Pitt Stadium ved University of Pittsburgh. Fra 1964 til 1969 spilte Steelers kun på campusbanen før de sammen med Pirates flyttet til Three Rivers Stadium nord i Pittsburgh. Laget flyttet inn i det daværende Heinz Field i 2001. Etter at Heinz avslo en kontraktforlengelse for navnerettighetene i 2022 signerte Steelers rettighetene over til forsikringsselskapet Acrisure, og omdøpte da stadionet til Acrisure Stadium.

### Treningsleir

Steelers avholder sin treningsleir øst for byen i Saint Vincent College i Latrobe. Plassen er en av de mest kjente i ligaen, og Peter King, skribent for SI.com, har beskrevet den som: "... I love the place. It's the perfect training-camp setting, looking out over the rolling hills of the Laurel Highlands in west-central Pennsylvania, an hour east of Pittsburgh. On a misty or foggy morning, standing atop the hill at the college, you feel like you're in Scotland. Classic, wonderful slice of Americana. If you can visit one training camp, this is the one to see.

Laget har hovedkvarter og treningslokaler i University of Pittsburgh Medical Center Sportsplex på sørsiden av Pittsburgh. Bygget ble ferdigstilt i 2000 og inneholder lokaler for profesjonelle innen sportsmedisin og forskning, samt er hjemmebanen for University of Pittsburgh Panthers.

På grunn av koronaviruspandemien avholdt Steelers treningsleirene i 2020 og 2021 i Heinz Field. I 2022 var de tilbake på Saint Vincent College.

### Historiske fasiliteter
Rooney-familien har lenge hatt et nært forhold til Duquesne University i byen, og mellom lagets grunnleggelse på 30-tallet og slutten av 90-tallet brukte laget Art Rooney Field og andre fasiliter på campus enten som sin primære eller sekundære treningsplass, samt Greenlee Field på 30-tallet.

På 70- og 80-tallet spilte laget kamper i South Park sør for Pittsburgh. I noen sesonger, inkludert under spillerstreiken i 1987, brukte Steelers Point Stadium i Johnstown for trening en uke. På 50-tallet laget treningsleir i St. Bonaventure University og Ligonier.

## Nevneverdige spillere
### Nåværende spillerstall

### Pensjonerte numre

Steelers pensjonerte Stautners #70 i 1964, og det tok deretter 50 år før de pensjonerte numre igjen. Greenes #75 ble pensjonert i 2014 og åpnet muligheten for å pensjonere andre spilleres numre senere. Andre numre som ikke har blitt tatt i bruk siden spillerne pensjonerte seg inkluderer:

***1** Gary Anderson
***7** Ben Roethlisberger
***12** Terry Bradshaw
***36** Jerome Bettis
***43** Troy Polamalu
***47** Mel Blount
***52** Mike Webster
***58** Jack Lambert
***59** Jack Ham
***63** Dermontti Dawson
***86** Hines Ward

### Pro Football Hall of Famere

#### "Primære" medlemmer
Steelers har tredje flest "primære" medlemmer i Pro Football Hall of Fame, det vil si personer som tilbragte størsteparten eller hele karrieren sin i Pittsburgh. De har også flest medlemmer av lag som ble stiftet i eller etter , og er det eneste laget med tre eiere i galleriet.

#### Steelers i Hall of Fame for andre lag

##### Andre utdelinger
*Rocky Bleier, tidligere running back for Sreelers fikk Purple Heart, Bronze Star og Combat Infantryman Badge for sitt opphold i Vietnam.
*Pat Livingston, Steelers-reporter for Pittsburgh Press, fikk Dick McCann Memorial Award i 1979.
*Vito Stellino, Steelers-reporter på 70-tallet for Pittsburgh Post-Gazette, Dick McCann Memorial Award i 1989.
*Myron Cope, kommentator (1970–2005), Pro Football Hall of Fame Pete Rozelle Radio-Television Award i 2005
*John Clayton, Steelers-reporter for Pittsburgh Press (1976–1986), fikk Dick McCann Memorial Award i  2007.

### Spillere utvalgt til Pro Bowl
Følgende spillere på Steelers har blitt utvalgt til å spille i Pro Bowl:
***QB** Russell Wilson, Ben Roethlisberger (6), Kordell Stewart, Neil O'Donnell, Terry Bradshaw (3), Bobby Layne (2), Earl Morrall, Jim Finks
***FB** Roosevelt Nix, Earnest Jackson, Franco Harris (9), John Henry Johnson (3), Fran Rogel, Dick Riffle, John Karcis, Stu Smith
***HB** James Conner, Le'Veon Bell (3), Willie Parker (2), Jerome Bettis (4), Barry Foster (2), Dick Hoak, Clendon Thomas, Tom Tracy (2), Ray Mathews (2), Johnny Lattner, Lynn Chandnois (2), Joe Geri (2), Bill Dudley, Merl Condit, Najee Harris, Whizzer White
***LT** Alejandro Villanueva (2), Marvel Smith, Charlie Bradshaw (2), Joe Coomer
***LG** Isaac Seumalo, Alan Faneca (7), Duval Love, Mike Sandusky, Byron Gentry (2)
***C** Maurkice Pouncey (9), Jeff Hartings (2), Dermontti Dawson (7), Mike Webster (9), Buzz Nutter, Bill Walsh (2), Chuck Cherundolo (2), Mike Basrak
***RG** David DeCastro (6), Carlton Haselrig, Bruce Van Dyke, John Nisby (2), Milt Simington
***RT** Tunch Ilkin (2), Larry Brown, Frank Varrichione (4), George Hughes (2), John Woudenberg
***TE** Heath Miller (2), Eric Green (2), Preston Carpenter, Jack McClairen, Elbie Nickel (3)
***WR** JuJu Smith-Schuster, Antonio Brown (6), Mike Wallace, Hines Ward (4), Yancey Thigpen (2), Louis Lipps (2), John Stallworth (4), Lynn Swann (3), Ron Shanklin, Roy Jefferson (2), Gary Ballman (2), Buddy Dial (2), Diontae Johnson, Jimmy Orr
***DE** Cameron Heyward, Brett Keisel, Aaron Smith, L.C. Greenwood (6), Dwight White (2), Ben McGee (2), Lou Michaels (2), Bill McPeak (3)
***DT** Cameron Heyward (6), Casey Hampton (5), Joel Steed, Joe Greene (10), Joe Krupa, Gene Lipscomb, Ernie Stautner (9)
***LB** Patrick Queen, T.J. Watt (7), Ryan Shazier (2), Lawrence Timmons, James Harrison (5), LaMarr Woodley, James Farrior (2), Joey Porter (3), Jason Gildon (3), Kendrell Bell, Levon Kirkland (2), Chad Brown, Kevin Greene (2), Greg Lloyd (5), David Little, Mike Merriweather (3), Robin Cole, Jack Lambert (9), Jack Ham (8), Andy Russell (7), Myron Pottios (3), John Reger (3), Dale Dodrill (4), Marv Matuszak, Jerry Shipkey (3)
***CB** Joe Haden, Rod Woodson (7), Mel Blount (5), J.T. Thomas, Marv Woodson, Brady Keys, Dean Derby, Jack Butler (4), Art Jones
***SS** Troy Polamalu (8), Carnell Lake (4), Donnie Shell (5), Mike Wagner (2)
***FS** Minkah Fitzpatrick (5), Ryan Clark, Glen Edwards (2)
***PK** Chris Boswell (2), Gary Anderson (3), Roy Gerela (2), Mike Clark
***P** Bobby Walden
***RS** Antonio Brown, Rod Woodson
***ST** Miles Killebrew (2)

### MVPer i NFL

### Defensive Player of the Year-vinnere

### Rookie of the Year-vinnere

### Super Bowl MVP-vinnere

### Spillere valgt til NFLs tiårslag
Følgende er spillere og trenere fra Pittsburgh Steelers som har blitt valgt til et "All-Decade Team" (tiårslag) samt 75-årslaget av Pro Football Hall of Fames utvalgskomité. Bare personer som spilte for Steelers i tiåret det gjelder er inkludert.

### All-time-lag
I sammenheng med laget 75. sesong i 2007 annonserte laget et All-Time-lag bestående av de 33 beste spillerne i Steelers historie. Dette laget byttet ut All-Time-laget bestående av 24 spillere som ble laget i forbindelse med lagets 50. sesong i 1982.

Det ble også utgitt et "Legends-lag" bestående av lagets beste spillere før 1970 som ble gitt ut sammen med All-Time-laget.

### Dapper Dan Sportsman of the Year
Den regionale Dapper Dan Charities har siden 1939 utpekt en "Sportsman of the Year" i Pittsburgh-regionen. 19 spillere for Steelers har vunnet en pris i 23 forskjellige arrangementer:
*1941 Aldo Donelli
*1942 Bill Dudley
*1946 Bill Dudley
*1950 Joe Geri
*1952 Red Dawson
*1955 John Michelosen
*1962 Lou Michaels & John Michelosen
*1968 Dick Hoak
*1972 Chuck Noll
*1974 Joe Greene
*1975 Terry Bradshaw
*1977 Franco Harris
*1984 John Stallworth
*1985 Louis Lipps
*1992 Bill Cowher
*1994 Bill Cowher
*1997 Jerome Bettis
*2001 Kordell Stewart
*2004 Ben Roethlisberger
*2006 Jerome Bettis
*2008 Mike Tomlin
*2014 Antonio Brown
*2015 Antonio Brown
*2018 James Conner
*2020 Cameron Heyward

## Æresgalleri
Pittsburgh Steelers' egne æresgalleri ble etablert 1. august 2017. Der er 57 medlemmer.

## Trenere
Steelers har hatt 16 trenere i lagets historie. De har gått gjennom færre hovedtrenere enn noe annet lag i NFLs moderne historie. Deres første coach fra Forrest Douds, som ledet laget til en 3-6-2-sesong i 1933. Chuck Noll var coach for den lengste perioden i Steelers historie; han er en av bare fire som har coachet ett NFL-lag i 23 år. Steelers nåværende hovedtrener Mike Tomlin ble ansatt i forkant av 2007-sesongen.

### Nåværende personale

### Liste over Offensive Coordinators
Kilde:

### Liste over Defensive coordinators
Kilde:

## Media

Per 2006 er Steelers sine hovedstasjoner på radio WDVE 102.5 FM og WBGG 970 AM. Begge stasjonene eies av iHeartMedia. Kamper sendes også på 51 radiostasjoner i Pennsylvania, vestlige Maryland, Ohio og nordlige Vest-Virginia. Kommentatoren er Tunch Ilkin, med Craig Wolfley so sidelinjereporter. Myron Cope, som var ekspertkommentator over lengre tid og fant opp «Terrible Towel», pensjonerte seg etter -sesongen, og døde i 2008. Hovedkommentator Bill Hillgrove pensjonerte seg etter -sesongen.

Kamper i sesongoppkjøring som ikke sendes på riksdekkende TV vises på CBS-eide KDKA-TV, kanal 2; den uavhengige søsterkanalen WPKD, kanal 19; og AT&T SportsNet Pittsburgh. KDKAs Bob Pomeani og tidligere quarterback for Steelers Charlie Batch kommenterer sesongoppkjøringskamper, samt programmet *Steelers Kickoff* under seriespill før *[[The NFL Today]]* sendes. Pompeani og tidligere lineman for Steelers Chris Hoke er også vertene på *Xfinity Xtra Point* etter kampene på dager hvor CBS ikke har ukens doubleheader. Når CBS har en doubleheader sendes programmet på WPKD. Coach Mike Tomlins ukentlig pressekonferanse sendes direkte på AT&T SportsNet Pittsburgh. Både Batch og Hoke erstattet tidligere lineman Edmund Nelson, som pensjonerte seg i 2015.

*[[Thursday Night Football]]*-sendinger vises okalt på Fox sin søsterkanal WPGH, kanal 53 (sammen med hjemmekamper med en motstander fra NFC og noen interconference-kamper som blir flexet), mens *[[ESPN Monday Night Football]]*-kamper sendes lokalt på WTAE, kanal 4. (WTAE eies av Hearst Coropration, som eier 20% av ESPN.) Siden laget er medlemmer av AFC sendes mesteparten av kampene på CBS og KDKA. *[[NBC Sunday Night Football]]*-kamper sendes på WPXI, kanal 11.

Steelers har en riksdekkende kontrakt med Grupo Imagen for radiorettigheter til kampene deres i Mexico; Imagen sender Steelers-kamper på sine stasjoner i 17 byer i Mexico.

Laget er kjent for å ha skapt flere velkjente idrettskommentatorer over årene. Den mest kjente er trolig Myron Cope, som var Steelers sin ekspertkommentator i 35 sesonger (1970-2004). Flere andre Steelers-spillere har hatt karrierer i media etter å ha avsluttet spillerkarrieren sin.

### Avis
*Steelers Digest* er den eneste offisielle avisen for Pittsburgh Steelers. Den har blitt publisert i 22 år, og gis for tiden ut av Dolphin/Curtis Publishing i Miami, Florida, som også håndterer flere andre publikasjoner. Avisen sendes i posten ukentlig til abonnenter. I seriespill sendes den ut etter hver kamp, og blir publisert så lenge Steelers er med i sluttspillet. Etter en Super Bowl-seier har et ekstrabidrag blitt publisert, som følges av en forhåndsvisning av draftet, oppsummering av draftet, og en utgave for treningsleiren annenhver måned, inn i sesongoppkjøringen. Det er vanligvis 24 utgaer av avisen hvert år.

### Steelers i populærkultur
Steelers har spilt en rolle i flere filmer og TV-serier opp gjennom årene:
*En episode av *[[Mary Tyler Moore Show]]* den 11. januar 1975 handlet om lagets første Super Bowl-kamp (Super Bowl XI).
**[[Svart søndag]]* i 1977
**[[Heaven Can Wait]]* i 1978
**[[Smokey and the Bandit II]]* i 1980
**[[Fighting Back: The Rocky Bleier Story|Fighting Back]]* i 1980
**[[Hey Kid, Catch!]]* i 1980
**[[...All the Marbles]]* i 1981
**[[Evening Shade]]* (TV-serie) 1990–1994
**[[The Waterboy]]* cameo med Bill Cowher i 1998
**[[The Longest Yard]]* i 2005
**[[The Chief]]*, et teaterstykke.
**[[Black and Yellow]]* i 2010.
**[[The Dark Knight Rises]]* i 2012 inkluderte flere Steelers-spillere som del av det fiksjonelle laget Gotham Rogues, som ble filmet på Heinz Field.
*I en episode av *[[Mad Men's]]* den 14. april 2013 møter Don Draper, Pete Campbell og Roger Sterling med styremedlemmer av HJ Heinz. Styremdelemmene blir fortalt at reklamebyrået ikke bare kunne gitt dem billetter til en kamp mellom Steelers og Giants den 19. november 1967, men de kunne sørget for at Steelers hadde vunnet (Steelers tapte 20-28).
**[[Concussion]]* fra 2015 inkluderer spillere fra laget som lider av kronisk traumatisk encefalopati.
*Hovedpersonen i John Grishams roman «The Associate» er blodfan av Steelers.

Fornøyelsesparken Kennywood nær Pittsburgh åpnet sommer 2019 et nytt område dedikert til Pittsburgh Steelers, kalt "Steelers Country", med en berg-og-dal-bane kalt "Steel Curtain". Området har også en restaurant kalt "End Zone Restaurant".

## The Chuck Noll Foundation for Brain Injury Research
Steelers hjalp til med lanseringen av The Chuck Noll Foundation for Brain Injury Research i november 2016 gjennom en donasjon på $1 million. Organisasjonen, som ble startet av Steelers sin president Art Rooney II, fokuserer på utdanning og forskning relatert til hjerneskader og sportsrelaterte hjernerystninger.

I juni 2017 annonserte Steelers en årlig veldedighetstur som samler inn penger til organisasjonen.

## Referanser


## Videre informasjon
* 

## Eksterne lenker
* 
* Pittsburgh Steelers på National Football Leagues nettsider